**God Help the Girl** er et musikalprosjekt av Stuart Murdoch, frontvokalist i det skotske indiebandet Belle & Sebastian. Prosjektet består av en gruppe kvinnelige artister med Catherine Ireton i spissen, og mange av bandmedlemmene i Belle & Sebastian har også bidratt. Prosjektet har til nå utgitt tre singler, en EP og albumet God Help the Girl. I 2012 begynte Murdoch innspilling av en musikalfilm som skal inneholde sanger fra albumet og singlene.

Musikkstilen i God Help the Girlprosjektet minner om stilen til Belle Sebastian, og to av sangene på albumet er direkte hentet fra Belle Sebastians album *The Life Pursuit*. Men mens Belle & Sebastians sanger hovedsakelig er basert på mannlig vokal, er God Help the Girl først og fremst båret av kvinnelige vokalister.Også tematikken dreier seg om problemene til tenåringsjenter. Særlig følger sangene karakteren Eve, som sliter med spiseforstyrrelser.

Prosjektets opprinnelse
-----------------------

Ideen til God Help the Girl fikk Murdoch i 2003, under en turné med Belle & Sebastian, og de neste årene komponerte han flere sanger til prosjektet parallelt med arbeidet i Belle Sebastian. Etter hvert utgjorde sangene en fortelling, og Murdoch fikk ideen om å lage en filmmusikal.
I 2003 sendte han inn en auditionannonse til et lokalmagasin i Glasgow. De første som ble tatt opp i prosjektet var Celia Garcia og Alex Klobouk. Det ble også holdt en åpen audition, hvor kandidater som ønsket å være med på prosjektet kunne sende inn en demo. Brittany Stallings og Dina Bankole fra USA ble valgt ut blant nærmere 500 søkere, og i februar 2008 ble de invitert til en prøveinnspilling i Glasgow. I den endelige produksjonen sang Brittany Stallings hovedvokal på God Help the Girls versjon av *Funny little frog*, mens Dina Bankole sang flere andre deler.
I løpet av 2008 og 2009 sluttet flere artister seg til prosjektet, deriblant Asya fra det amerikanske bandet Smoosh, Linnea Jönsson fra det svenske bandet Those Dancing Days og Neil Hannon fra bandet The Divine Comedy.

Catherine Ireton fikk hovedrollen som Eve. Ireton studerte frama ved University College Cork fra 2002 til 2005, og i disse årene var hun også frontvokalist i popjazzbandet Elephant, som i 2004 publiserte albumet *In the Moon*. Murdoch fikk høre albumet via gitaristen til Elephant, Michael John McCarthy, og inviterte så Ireton til å prøvesynge rollen som Eve. Ireton, som var i ferd med å avslutte utdannelsen sin, flyttet til Glasgow og begynte arbeidet med Murdoch. Hun ble avbildet på omslaget til The White Collar Boy-EP-en i 2006, men det første musikalske bidraget kom med singelen Come Monday Night og albumet God Help the Girl, hvor hun er ledende vokal på 10 av 14 sanger.

Utgivelser
----------

Prosjektets utgivelser består til nå av tre singler, en EP og albumet *God Help the Girl*.

***Come Monday Night*** – single, utgitt 11 mai 2009:

1. *Come Monday Night* (Catherine Ireton)
2. *Howard Jones Is My Mozart* –(Kim Moore)

***God Help the Girl*** – Hovedalbum, som ble innspilt i CaVa Studios i Glasgow og utgitt 22 juni 2009:

1. *Act of the Apostle* (Catherine Ireton) – 2:43
2. *God Help The Girl* (Catherine Ireton) – 3:25
3. *Pretty Eve in the Tub* (Stuart Murdoch and Catherine Ireton) – 2:46
4. *A Uniﬁed Theory* (instrumental) – 1:15
5. *Hiding Neath My Umbrella* (Catherine Ireton and Stuart Murdoch) – 3:44
6. *Funny Little Frog* (Brittany Stallings) 4:04
7. *If You Could Speak* (Catherine Ireton and Anna Miles) – 2:47
8. *Musician Please Take Heed* (Catherine Ireton) – 3:58
9. *Perfection as a Hipster* (Neil Hannon and Catherine Ireton) – 3:26
10. *Come Monday Night* (Catherine Ireton) – 3:28
11. *Music Room Window* (instrumental) – 1:00
12. *I Just Want Your Jeans* (Asya) – 3:24
13. *I'll Have to Dance with Cassie* (Catherine Ireton) – 3:47
14. *A Down and Dusky Blonde* (Dina Bankole, Catherine Ireton, Celia Garcia, Brittany Stallings, Asya) – 4:49

***Funny Little Frog*** – single, utgitt 31 Juli 2009:

1. *Funny Little Frog* (Brittany Stallings)
2. *Mary's Market* (Stuart Murdoch)

***Stills*** – EP, utgit 3 November 2009:

1. *I'm in Love with the City* (Catherine Ireton)
2. *He's a Loving Kind of Boy* (Stuart Murdoch)
3. *Stills* (Alex Klobouk)
4. *Baby's Just Waiting* (Celia Garcia)
5. *The Psychiatrist Is In* (Catherine Ireton)

***Baby, You're Blind*** – single, utgitt 24 mai 2010:

1. *Baby, You're Blind* (Linnea Jönsson)
2. *A Down and Dusky Blonde* (Dina Bankole, new version)

Alle innspilninger er utgitt av Belle Sebastians eget produksjonsselskapRough Trade Records i Storbritannia og Matador Records i USA.

Eksterne lenker
---------------

* Godhelpthegirl.com/[*død lenke*]

|  |  |
| --- | --- |
| Oppslagsverk/autoritetsdata | MusicBrainz
 |